שיחה:השכר הממוצע בישראל

message: יש לשים להבדל הדק אבל המשמעותי במדדים!
הביטוח הלאומי ולא הלשכה המרכזית לסטטיסטיקה מחשב את השכר הממוצע (או השכר הממוצע במשק).
הלמ"ס מחשבת מדד אחר בשם דומה: השכר הממוצע למשרת שכיר.
אלה אינם שמות אחרים לאותו מדד אלא מדדים שונים.
הביטוח הלאומי משתמש בנתוני מדד הלמ"ס (מדד השכר הממוצע למשרת שכיר) ובעזרתו מחשב את מדד "השכר הממוצע".
replies: text: אכן יש הבדל דק, שמצדיק הפרדה בין השניים, אבל כדאי לשים לב לעובדות הבאות:

text: * הלמ"ס מחשבת את המדד שלה על-פי נתונים גולמיים, ואילו הביטוח הלאומי מתבסס על נתוני הלמ"ס.

text: * נתוני הלמ"ס מתפרסמים מדי חודש, ואילו נתוני הביטוח הלאומי מתפרסמים אחת לשנה. עיקר העניין הציבורי הוא בנתוני הלמ"ס.

text: * השכר הממוצע במשק שמחשב הביטוח הלאומי איבד את מרבית משמעותו עם מעבר הביטוח הלאומי להצמדה למדד ברוב תחומי פעילותו. דוד שי 04:50, 2 אפריל 2006 (UTC)
מקבל את הערותיך וחייב להחמיא לך על העריכה המצויינת של הערך.
ישנה נקודה שאבקש להתייעץ לגביה - בניירות עמדה, מחקר ודוחות של משרדי ממשלה ובנק ישראל - מחשבים את השכר הממוצע ע"י הממוצע של מדד השכר הממוצע למשרת שכיר (של הלמ"ס) ב-3 החודשים האחרונים.
לעולם לא נלקח רק החודש האחרון בחישוב. מנושאי תוספת יוקר וכדומה מתעלמים משום שמדובר באחוזים בודדים זניחים שלא משפיעים על מגמה.
אולי כדאי אף להוסיף את דרך החישוב הזו של השכר הממוצע המשק?! מה דעתך?
אגב, בפועל ישנו פיגור של כחודשיים (חודשיים זה הפיגור הרגיל של הלמ"סניקים, לעתים יש פיגור גדול יותר) בנתוני הלמ"ס ולכן משתמשים ב-3 החודשים האחרונים שיש לגביהם נתונים עדכניים.--Nibb1er 05:33, 2 אפריל 2006 (UTC)
replies: text: :ארגנתי מעט את הערך. העברתי את המידע של דוד שי על הביטוח הלאומי אל הסעיף השכר הממוצע במשק.

text: :הוספתי הערה המתארת את דרך החישוב (בד"כ) בפרסומים של משרדי ממשלה ובנק ישראל.

text: :השינוים נבעו מניסיון להקל על הקורא להבחין בין שני המדדים ששמם קרוב אך הם נפרדים.--Nibb1er 07:25, 3 אפריל 2006 (UTC)
שאלה: האם זה שכר נטו או ברוטו??

text: ברוטו. דוד שי - שיחה 07:07, 24 במאי 2009 (IDT)

message: הוספתי משפט המתאר את ההבדל המשמעותי בין השכר הממוצע בישראל לגברים לבין נשים, בתוספת נתון ומקור. משום מה דוד שי מחק אותו, ואין לי מושג מדוע (הוא גם לא פירש מדוע כאשר מחק!). לפי דעתי התוספת חשובה, מוסיפה לערך, ומספקת הצצה לנתון שכולם ימצאו בו עניין. 
* 1. מדוע למחוק? 
* 2. מדוע למחוק בלי הסבר? 
גם ככה יש מחסור מורגש של נתונים ומקורות עדכניים לערך, זו היתה רק התחלה של שיפור. בברכה, לגליזציה! - שיחה 20:38, 11 באפריל 2014 (IDT)
replies: text: נתחיל בזוטות: כתבת "נכון ל-2014 קיים פער משמעותי של כמה אלפים בין השכר הממוצע של שכירים גברים בישראל, לזה של נשים‏" - אתה מצפה שהקורא הנבון יבין מעצמו שכאשר אתה מדבר על "כמה אלפים", אתה מתכוון לכמה אלפי ש"ח לחודש.

text: נמשיך: אתה מסתמך על מקור משני (ידיעה בכלכליסט) ולא על הנתונים המקוריים של הלמ"ס. זו אולי התחלה, אבל אין לעצור בה.

text: וכעת לבעיה החמורה ביותר: הבאת נתונים חלקיים, ובסטטיסטיקה נתונים חלקיים גרועים משקר. בנתונים שבכתבה השכר הממוצע לחודש לגבר גבוה ב-51% מזה של אישה, אך בשכר הממוצע לשעה הפער יורד ל-18% (שהם כבר לא "כמה אלפים"), והסיבה לכך היא שגבר ממוצע עובד 26% יותר שעות בשבוע מאשר אישה.

text: לסיכום: נכון שוויקיפדיה היא אנציקלופדיה שכל אחד יכול לכתוב, אך רצוי להיות בעל הבנה מינימלית בנושא שעליו כותבים. דוד שי - שיחה 03:35, 12 באפריל 2014 (IDT)
thread_title: שכר ממוצע של נשים ושל גברים

message: דוד שי, בשנים 2022-2021, כדי למנוע עיוותים שנוצרו עקב הלשכות התפרצות הקורונה (פיטורי עובדים משכבות שכר נמוכות, המטים את הנתון הממוצע) - הוחלט לקבע את השכר הממוצע במשק, בכל הקשור לתשלומי המוסד לביטוח לאומי, תביעות נזיקין בבתי משפט ועוד. בהתאם לחוק, השכר הממוצע נותר קבוע, הן לשנת 2021 והן לשנה הנוכחית, 2022, בערכו לפני פרוץ הקורונה: 10,551 ש"ח.
לכן, הנתון המוצג בראש הערך, לפי אתר הלמ"ס, עשוי להיות מטעה. כמו כן, חסרה התייחסות לשינוי הנ"ל.
ראו חוק השכר הממוצע (הוראת שעה – נגיף הקורונה החדש), התשפ"א-2020:
https://www.nevo.co.il/law_html/law01/502_423.htm
המוסד לביטוח לאומי, חוזר תשלום מקדמות לעצמאים לשנת 2022:
https://www.btl.gov.il/Insurance/HozrimBituah/Hozrim/%D7%97%D7%95%D7%96%D7%A8-%20%D7%9E%D7%A7%D7%93%D7%9E%D7%95%D7%AA%20%D7%95%D7%A9%D7%99%D7%A2%D7%95%D7%A8%D7%99%20%D7%93%D7%9E%D7%99%20%D7%91%D7%99%D7%98%D7%95%D7%97%20%D7%9C%D7%A2%D7%A6%D7%9E%D7%90%D7%99%20%D7%9C%D7%A9%D7%A0%D7%AA%202022.pdf (עמוד 3)
Naftaly-Direct - שיחה 11:54, 14 במרץ 2022 (IST)
replies: text: השכר הממוצע הוא נתון סטטיסטי שמשקף את המציאות. המחוקק, בכוחו כי רב, יכול לקבוע בחוק שהשכר הממוצע לעניינים שונים הוא עשרה שקלים או חמישה כלבים. יש מקום לציין בערך את החוק, אבל החוק בוודאי אינו חלק ממהותו של השכר הממוצע, ואין מקומו בפתיח. בכל אופן, הוספתי בפתיח מידע על חוק הביטוח הלאומי. דוד שי - שיחה 12:10, 14 במרץ 2022 (IST)
replies: text: :אתה צודק, כמובן.

text: :אבל לדעתי גם מפספס את העיקר, כי לכל השימושים, שחלקם מוזכרים בערך (קצבאות מל"ל, שכר בכירים וכן ארנונה, חשמל ומחירים אחרים שמוצמדים לשכר הממוצע) - השכר הרלוונטי הוא לא זה שמפורסם בערך, אלא זה שקוּבע בחוק לשנתיים האלה, כוחו אכן רב.

text: :אני משוכנע שתדע לייצר את הניסוחים הנכונים לערך מתוך החוק והחומר שצירפתי.

text: :Naftaly-Direct - שיחה 12:31, 14 במרץ 2022 (IST)
replies: text: ::דוד שי, לשם הפשטות, אציין את הערך עצמו: לשנים 2022-2021 השכר הממוצע שקוּבע בחוק הינו: 10,551 ש"ח.

text: ::Naftaly-Direct - שיחה 12:32, 14 במרץ 2022 (IST)
thread_title:  הנתון במופיע בראש הערך (שכר ממוצע כיום) - מטעה